**Referat Ski Idrettsråd**

**TID:** TIRSDAG 23. Mai 2017, 18:15 -20:30

**STED:** Klubbhuset i Idrettsparken i Ski,. Storsalen

**Til stede: Arnfinn Kolstad (leder)**, Olivier Müller, Roger Loen, Camilla Bernthon, Siw-Therese Aarum, Jakob Simonhjell, Arild Hagen, Svein Thompson og Anne Berit Hokstad (observatør Ski kommunes adm)

Forfall: Ståle Brattbo, Jack Dinesen

**DAGSORDEN**

**1) Konstituering av nytt styre**

* presentasjon
* roller og ansvar:
	+ Jakob ansvar for LAM-midler
	+ Olivier og Siw-Therese halltildeling
	+ Roger og Camilla Idrettsprisen
	+ Temaplan og anlegg: Arnfinn og Svein
	+ Anlegg og temaplan skal være fast punkt på alle møter
	+ Svein: sekretær
* hvordan vi jobber best
	+ Utsatt til neste møte 14.juni
* møteplan høsten 2017
	+ 14. juni kl 17.45 (arbeidsform, anlegg/temaplan, tilsvar vedr samarbeidsavtale med kommunen) i Alliansehallen
	+ 22. august 17.45(LAM, politikermøte, temaplan/anlegg) i klubbhuset på Kråkstad
	+ 10. oktober 17.45 (politikermøte, temaplan/anlegg) i Ishallen
	+ 28. november 17.45 (medlemsmøte, temaplan/anlegg) i Langhushallen

**2) Administrativt:**

* 1. Referat fra forrige møte, godkjent av forrige styre
	2. Oppsummering av diverse møter. Intet å rapportere

**3) Fordeling av grunntilskudd (Anne Berit)**

Tatt til orientering

**4) Fordeling halltid (Anne Berit / Olivier)**

Anne Berit finner et tidspunkt til å kalle inn lagene for fordeling av tider dem imellom.

**5) Håndtering temaplan for Fysisk aktivitet, idrett og friluftsliv**

Diskuteres nærmere på neste styremøte, men det sendes ut en orientering etter orienteringsmøtet den 29. mai. Dette skal være ansvar for hele styret selv om et oppfølgingsansvar er lagt på Arfinn og Svein.

**6) Øvrig**

**(1)-** Leder av utvalg for oppvekst og kultur, Camilla Hille (v), har sendt den fremforhandlede samarbeidsavtalen i retur og vil ha en (felles) avtale for et begge idrettsrådene som skal inngås med Fellesnemda. Kopi av e-post fra Hille:

«Hei Jane

Det er naturlig at vi jobber frem en ny felles avtale for den nye kommunen, med et nytt felles idrettsråd. Det samme vil gjelde for en felles avtale med musikk- og kulturrådet. Vi har nettopp drøftet dette, utvalgsledere og ordfører. Vi ønsker ikke å settes opp saken i TM eller OK nå. Vi kan starte et arbeid med dette til høsten som kan behandles i fellesnemnda og evt. i de respektive kommunestyrene i løpet av 2018. Tuva følger opp dette videre med Thomas Sjøvold, som leder og nestleder i fellesnemnda.

Mvh Camilla «

Saken tatt til orientering og vil bli behandlet på neste styremøte.

(2) Anne Berit informerte om at Langhus Fotball ved deres styreleder Hans Martin Larsen, også kommunestyremedlem i Høyre, har bedt om at klubben får en avtale med Ski kommune. Ingen andre klubber har en slik avtale.

Styret vil følge med, og se om dette er noe som bør løftes opp til IR for å sikre likebehandling av alle klubber.

Saken ble tatt til orientering.

Svein